Diari Oficial de la Generalitat Valenciana


Sumari del DOGV 5133, del 11-11-2005 (2005/12030)

ORDRE de 4 de novembre de 2005, de la Conselleria de Territori i Habitatge, per la qual es convoquen i s'aproven les bases reguladores de les ajudes d'adequació superficial de façanes per a l'embelliment i la millora dels entorns urbans en els municipis de la Comunitat Valenciana per a l'exercici 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12936


Data del document
:   04-11-2005

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * suport econòmic
    * habitatge social
    * ajuda a la construcció
    * habitatge individual

ORDRE de 4 de novembre de 2005, de la Conselleria de Territori i Habitatge, per la qual es convoquen i s'aproven les bases reguladores de les ajudes d'adequació superficial de façanes per a l'embelliment i la millora dels entorns urbans en els municipis de la Comunitat Valenciana per a l'exercici 2006. [2005/X12384]
  
Un dels eixos fonamentals de política d'habitatge en aquesta legislatura el constitueix garantir l'accés a l'habitatge al ciutadà en unes condicions dignes. En aquest sentit s'ha impulsat l'accés a l'habitatge en el seu concepte més ampli comprenent no sols l'accés a l'habitatge tant en propietat com en lloguer sinó també facilitar la permanència en el seu habitatge als ciutadans de la nostra Comunitat.
  
És aquesta última línia la que impulsa i fomenta l'establiment de mesures concretes que fomenten la rehabilitació de les edificacions existents, mesures aquestes emmarcades en el Pla de millora de l'entorn urbà l'aspecte concret del qual pel que es refereix a les actuacions especifiques per a habitatge es troba plasmat en el programa Restauro elaborat per aquesta Conselleria.
  
Cal assenyalar que la filosofia de les actuacions va més enllà de la intervenció aïllada, consisteix a entendre els habitatges i els edificis d'altres usos enclavats en el seu entorn urbà com un element dinamitzador de l'activitat cultural, social i econòmica d'un municipi.
  
Es tracta, per tant, d'establir mesures que permeten garantir la revitalització i la regeneració i la millora d'aquells edificis tant d'habitatge com d'usos socials, culturals i educatius que per les seues peculiars característiques han patit un deteriorament i que requereixen una actuació superficial sobre l'entorn urbà, entenent aquest com el conjunt i l'entramat d'edificacions amb una idiosincràsia particular i pròpia.
  
Les mesures que es proposen al llarg d'aquesta ordre pretenen la implicació i la coordinació de totes les parts involucrades en el correcte desenvolupament de l'entorn urbà: l'administració autonòmica, l'administració local i el titular- propietari de les distintes edificacions que conformen l'espai sobre el qual intervenir.
  
En l'actualitat l'entrada en vigor de la Llei 38/2003, de 17 de novembre, general de subvencions fa necessària l'elaboració d'aquesta ordre respectant les noves exigències de l'esmentada llei.
  
Per això, i per raó de les facultats que em confereixen l'article 35 de la Llei 5/1983, de 30 de desembre, de Govern Valencià, i l'article 47.3 del Text refós de la llei d'hisenda pública de la Generalitat Valenciana,
  
ORDENE
  
Article 1. Objecte i àmbit d'aplicació
  
1. Constitueix l'objecte d'aquesta ordre convocar les ajudes d'adequació superficial de façanes per a l'embelliment, la recuperació i la millora dels edificis ubicats:
  
A) En zones que hagen sigut declarades àrees de rehabilitació en les seues distintes modalitats per la Conselleria de Territori i Habitatge, de conformitat amb la normativa aplicable.
  
B) En centres històrics de municipis, inclosos en el seu planejament urbanístic.
  
C) En zones BIC declarades, incloses en els planejaments urbanístics municipals.
  
D) En entorns de monuments BIC, declarats i inclosos en el planejament urbanístic municipal.
  
2. Aprovar les bases reguladores per les quals es regeix aquesta convocatòria.
  
Article 2. Finançament de les ajudes
  
1. Aquestes ajudes s'estableixen a càrrec del capítol VII de la secció 14, Conselleria de Territori i Habitatge; servei 02, Secretaria Autonòmica; centre gestor 02, Direcció General d'Habitatge i Projectes Urbans; programa 431.20; línia T4885000.
  
2. La convocatòria de les ajudes establides en aquesta ordre es tramitarà pel procediment anticipat, d'acord amb l'Ordre de 26 de setembre de 1994, de la Conselleria d'Economia i Hisenda, per la qual cosa la seua concessió estarà condicionada a l'existència, en el pressupost de l'exercici 2006, de crèdit suficient i adequat. La dotació de la línia serà la que figure en la corresponent llei de pressupostos i l'import global màxim destinat a la subvenció es farà públic mitjançant una ordre de la Conselleria de Territori i Habitatge.
  
DISPOSICIÓ ADDICIONAL
  
Es faculta la direcció general competent en matèria d'habitatge a dictar totes les instruccions que calquen per a l'adequada aplicació d'aquesta ordre.
  
DISPOSICIONS FINALS
  
Primera
  
En tot allò no regulat en aquesta ordre, caldrà ajustar-se al que disposa la Llei d'hisenda pública de la Generalitat Valenciana, el text refós de la qual va ser aprovat pel Decret legislatiu de 26 de juny de 1991, i en els preceptes bàsics de la Llei 38/2003, de 17 de novembre, general de subvencions.
  
Segona
  
En l'àmbit d'aquesta ordre, s'atribueixen a la Direcció General d'Habitatge i Projectes Urbans les facultats delegades en els Serveis Territorials d'Habitatge i Projectes Urbans de la Conselleria, previstes en l'article primer, D) Transferències corrents i de capital, apartats 1 i 2, de la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003), en relació a la base dotzena apartat 2) i a la base setzena.
  
Tercera
  
Aquesta ordre produirà efectes a partir de l'endemà de la publicació en el Diari Oficial de la Generalitat Valenciana.
  
Quarta
  
Contra aquesta ordre, que posa fi a la via administrativa, es pot interposar recurs contenciós administratiu en el termini de dos mesos, comptador des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició, en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.
  
València, 4 de novembre de 2005
  
El conseller de Territori i Habitatge,
  
RAFAEL BLASCO CASTANY
  
ANNEX I
  
Bases de les ajudes d'adequació superficial de façanes per a l'embelliment i millora dels entorns urbans als municipis
  
Primera. Objecte
  
Aquesta ordre té com a objecte regular les bases per a ajudar a l'embelliment, la recuperació i la millora dels edificis que complisquen els requisits que s'hi estableixen i es troben ubicats:
  
A) En zones que hagen sigut declarades àrees de rehabilitació en les seues distintes modalitats per la Conselleria de Territori i Habitatge, de conformitat amb la normativa aplicable.
  
B) En centres històrics de municipis, inclosos en el seu planejament urbanístic.
  
C) En zones BIC declarades incloses en els planejaments urbanístics municipals.
  
D) En entorns de monuments BIC, declarats i inclosos en el planejament urbanístic municipal.
  
Segona. Beneficiaris
  
1. Seran beneficiaris de les ajudes regulades en aquestes bases les persones físiques o jurídiques públiques o privades, que siguen titulars dels habitatges d'edificis d'ús privat o d'edificis de caràcter social, cultural o educatiu, amb independència del seu nivell d'ingressos i de la naturalesa de la seua destinació.
  
2. No podran obtenir la condició de beneficiari de les ajudes regulades en aquesta ordre les persones o entitats en les quals concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
  
Tercera. Obligacions dels beneficiaris
  
1. Els beneficiaris de les ajudes hauran de:
  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
  
b) Justificar el compliment dels requisits i les condicions, com també la realització del projecte o activitat i el compliment de la finalitat que determinen la concessió o gaudi de la subvenció.
  
c) Sotmetre's a les actuacions de comprovació, que ha d'efectuar per l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació que li siga requerida en l'exercici d'aquestes actuacions.
  
d) Acreditar amb anterioritat al moment en què es dicte la proposta de resolució de concessió que es troba al corrent en el compliment de les obligacions tributàries i enfront de la Seguretat Social.
  
e) Les altres previstes en l'article 14 de la Llei 38/2003, de 17 de novembre, general de subvencions.
  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
  
Quarta. Actuacions protegides
  
Les actuacions concretes que se subvencionaran a través d'aquestes ajudes seran:
  
1. Les actuacions que es realitzen en les façanes d'edificis de titularitat privada, com les actuacions que es realitzen en façanes d'aquells edificis, de titularitat pública o privada, de marcat interés social, cultural o educatiu, sempre que es tracte d'una actuació de millora i embelliment de les edificacions sense intervenció sobre elements estructurals o funcionals.
  
2. S'entendran excloses d'aquestes ajudes l'adequació estructural o funcional de l'edifici com també l'ampliació d'espais.
  
Cinquena. Requisits
  
1. Els requisits seran els següents:
  
a) Que l'edifici es trobe ubicat:
  
- en zona que haja sigut declarada àrea de rehabilitació en les seues distintes modalitats per la Conselleria de Territori i Habitatge de conformitat amb la normativa aplicable.
  
- en centre històric de municipi, inclòs en el seu planejament urbanístic.
  
- en zona BIC declarada, inclosa en el planejament urbanístic municipal.
  
- en entorns de monuments BIC, declarats i inclosos en el planejament urbanístic municipal.
  
b) Que l'edifici tinga una antiguitat mínima de 15 anys.
  
c) Que l'edifici dispose d'una adequació estructural i funcional.
  
d) Que l'edifici complisca les ordenances municipals que en matèria de manteniment i conservació, si és el cas, de l'entorn urbà li afecten.
  
e) Que les solucions emprades en l'embelliment, la reparació i la millora obeïsquen a criteris d'economia i eficiència.
  
Sisena. Despeses subvencionables i pressupost protegit
  
1. Es considerarà subvencionable el pressupost protegit de l'actuació, amb les limitacions que estableixen aquestes bases.
  
2. El pressupost protegit vindrà determinat pel cost real de l'actuació, és a dir, el cost d'execució material, els honoraris facultatius per redacció del projecte i direcció d'obra, si és el cas, i els tributs satisfets per les actuacions, amb un límit màxim de 40 euros per superfície de façana per a edificis d'habitatge.
  
Setena. Quantia de les ajudes
  
1. L'adequació de les façanes d'edificis d'habitatge d'ús privat que permeten l'embelliment i la regeneració de l'entorn urbà disposaran d'una ajuda del 60% del cost real de l'obra amb els límits següents:
  
a) 1.500 € quan la superfície total de la façana no excedisca de 65 m².
  
b) 2.250 € quan la superfície total de la façana estiga compresa entre 66 m² i 100 m².
  
c) 3.000 €, a partir de 101 m² de superfície total de la façana.
  
2. L'adequació de les façanes d'edificis amb altres usos de caràcter social, cultural o educatiu disposaran d'una ajuda del 30% del cost real amb un límit de 20.000 €. En casos excepcionals i amb justificació prèvia de la magnitud i del tractament de l'edifici aquest últim límit serà de 40.000 €.
  
Vuitena. Sol·licituds i documentació
  
1. Les sol·licituds per a l'obtenció de les ajudes regulades en aquestes bases s'hauran de presentaran en un imprés normalitzat (model adjunt), dirigides als Serveis Territorials d'Habitatge i Projectes Urbans i acompanyades de la documentació que a continuació s'indica:
  
A) En el cas que el sol·licitant siga una persona física haurà d'aportar:
  
a) Original i fotocòpia per a la confrontació del document nacional d'identitat i del número d'identificació fiscal dels sol·licitants.
  
b) Si és el cas, documentació acreditativa de la representació que exercisca el sol·licitant.
  
c) Acreditació de la titularitat de l'edifici o habitatge, mitjançant original i fotocòpia per a la confrontació, de l'escriptura pública de propietat de l'edifici o habitatge que forme part de l'edifici objecte de l'actuació. Aquesta es podrà substituir per nota simple del Registre de la Propietat, i acreditació de la quota de participació dels copropietaris.
  
d) Acreditació suficient de l'antiguitat de l'edifici, si no figura en la restant documentació.
  
e) En cas de comunitats de propietaris, a més, original i fotocòpia per a la confrontació de l'acta de la comunitat que acredite la legitimitat jurídica del seu representant i de l'acta en què figure l'acord de la comunitat per a l'adequació de la façana de l'edifici de què es tracte.
  
f) Certificat de l'ajuntament en què conste que l'edifici sobre el qual es vol actuar es troba en alguna de les zones que com a requisit estableix la base 5.1.a.
  
g) Fotografia de la façana sobre la qual es vol actuar.
  
h) Declaració del titular o titulars dels habitatge de l'edifici sobre el qual es vol actuar en la qual conste que es compromet al compliment de les ordenances municipals vigents i reconeix que la solució adoptada obeeix a criteris d'eficàcia i economia.
  
i) Certificat de tècnic competent que acredite l'estat d'adequació estructural i funcional de l'edifici.
  
j) Memòria valorada firmada per un tècnic competent.
  
k) Documentació acreditativa del fet de trobar-se el sol·licitant al corrent o exempt de les obligacions tributàries i amb la seguretat social, en els termes establits en l'Ordre de 30 de maig de 1996, de la Conselleria d'Economia, Hisenda i Ocupació.
  
l) Declaració responsable acreditativa de no estar sotmés en les prohibicions per a obtenir la condició de beneficiari establides en l'article 13, apartat 2 de la Llei 38/2003, de 17 de novembre, general de subvencions.
  
m) Dades bancàries en model normalitzat per a l'ingrés de la subvenció. En el cas de comunitats de propietaris es podrà facultar el president perquè en nom seu i mitjançant un acord unànime de la comunitat s'indiquen les dades bancàries on ha d'efectuar-se l'ingrés de les subvencions, extrem que s'acreditarà mitjançant la corresponent acta de la comunitat.
  
B) En el cas que el sol·licitant siga una persona jurídica pública o privada:
  
A més de la documentació dels apartats c, d, f, g, h, i, j, k, l i m de l'apartat A), s'haurà d'aportar:
  
- original i fotocòpia per a l'acarament del DNI del representant.
  
- original i fotocòpia per a l'acarament de la targeta del CIF.
  
- Si és el cas, original i fotocòpia de l'escriptura de constitució, estatuts fundacionals, i els seues modificacions, si n'hi ha. Així mateix hauran d'adjuntar certificat que acredite la inscripció en el registre corresponent.
  
- Certificat de l'acord de l'òrgan competent d'efectuar la sol·licitud i de dur a terme l'actuació de què es tracte, i el representant facultat a aquest efecte.
  
2. En el cas que els documents exigits que han d'acompanyar a la sol·licitud de concessió d'ajudes ja estiguen en poder de la Conselleria de Territori i Habitatge, el sol·licitant podrà acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o dependència a què van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen.
  
3. Quan la sol·licitud no reunisca els requisits establits en aquesta ordre o no s'acompanye la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, es requerirà l'interessat perquè en un termini de 10 dies esmene la falta o acompanye la documentació necessària amb indicació que si així no ho fa se li tindrà per desistit de la sol·licitud, després de la resolució prèvia que haurà de ser dictada en els termes previstos en l'article 42 de l'esmentada llei, per l'òrgan que tinga atribuïda l'ordenació i instrucció del procediments, segons les bases reguladores.
  
4. Així mateix, es podrà requerir del sol·licitant qualsevol altra dada, document i informe complementari que resulte necessària per a la resolució de l'expedient, com també l'acreditació dels requisits a què es refereix la documentació administrativa.
  
Novena. Lloc i termini de presentació
  
1. Els interessats podran presentar les sol·licituds preferentment en el registre de l'òrgan administratiu a què es dirigisquen, sense perjudici del que disposa l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
2. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 39 del Reial decret 1829/1999, de 31 de desembre, pel qual s'aprova el Reglament pel qual es regula la prestació dels serveis postals, en desenvolupament del que estableix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Territori i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada del Registre de la Conselleria de Territori i Habitatge.
  
3. El termini de presentació de sol·licituds serà de 4 mesos a partir de l'endemà de la publicació d'aquesta convocatòria.
  
Deu. Ordenació i instrucció del procediment
  
Correspon als Serveis Territorials d'Habitatge i Projectes Urbans la tramitació dels expedients que s'acullen a aquesta ordre, els quals podran acordar, d'ofici, totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
  
Onze. Concessió de les ajudes i cobertura pressupostària
  
1. El criteri de valoració únic per a la concessió de les ajudes serà el de rigorós ordre de data d'entrada de la sol·licitud. Aquesta concessió quedarà limitada per l'acabament dels recursos financers destinats a aquesta.
  
2. La valoració de les sol·licituds presentades la realitzarà una comissió de valoració que estarà formada per :
  
- El cap del Servei Territorial d'Habitatge i Projectes Urbans que corresponga i dos tècnics designats a aquest efecte pel director general d'Habitatge i Projectes Urbans, quan es tracte d'edificis d'ús privat.
  
- El cap de l'Àrea d'Habitatge i Projectes Urbans, el cap del Servei de Programes d'Habitatge i un tècnic de la Direcció General d'Habitatge i Projectes Urbans designat pel director general d'Habitatge i Projectes Urbans, quan es tracte d'edificis de caràcter social, cultural o educatiu.
  
La Comissió de valoració atenent als criteris i requisits establits i d'acord amb la disponibilitat pressupostària alçarà acta i formularà la proposta de resolució a l'òrgan concedent.
  
Dotze. Resolució de la concessió de les ajudes
  
1. Els Serveis Territorials d'Habitatge i Projectes Urbans, una vegada comprovat el compliment dels requisits que la normativa estableix resoldran la sol·licitud de concessió d'ajudes quan es tracte d'edificis d'ús privat, per delegació del conseller de Territori i Habitatge conforme a la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
2. Quan es tracte d'edificis de caràcter social, cultural o educatiu, correspondrà al director general d'Habitatge i Projectes Urbans dictar la resolució de la concessió, per delegació del conseller de Territori i Habitatge conforme al que estableix la disposició final segona d'aquesta ordre.
  
3. El termini màxim per a resoldre les sol·licituds de subvencions serà de sis mesos comptador a partir de la data en què la sol·licitud d'ajudes haja tingut entrada en el registre de l'òrgan competent per a la seua tramitació. Transcorregut aquest termini sense que haja recaigut una resolució, s'entendrà desestimada la sol·licitud en els termes previstos en l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
Tretze. Recursos
  
Les resolucions adoptades, en dictar-se per delegació, indicaran expressament aquesta circumstància i es consideraran dictades per l'òrgan delegatori, i posaran fi a la via administrativa. Contra aquestes resolucions es pot interposar recurs contenciós administratiu en el termini de dos mesos, comptador des de l'endemà de la seua notificació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició, en el termini d'un mes, comptador de l'endemà de la notificació d'acord amb el que disposa els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Catorze. Règim de compatibilitat
  
1. Aquestes ajudes són compatibles amb qualsevol ajuda que pel mateix concepte puguen concedir altres administracions públiques o ens públics o privats. Això no obstant, el beneficiari estarà obligat a comunicar a la Conselleria de Territori i Habitatge l'obtenció d'altres ajudes amb el mateix objecte.
  
2. L'import de les ajudes regulades en aquesta ordre en cap cas podrà ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha de desenvolupar el beneficiari.
  
Quinze. Pagament i justificació de les ajudes concedides
  
1. El pagament de l'ajuda es farà efectiu després de la presentació, davant dels Serveis Territorials d'Habitatge i Projectes Urbans, en el termini de tres mesos des de la finalització de l'actuació de la documentació justificativa de l'ús de la subvenció següent:
  
a) Justificació de la despesa que permeta acreditar el compliment de l'objecte de la subvenció, a través de les corresponents factures o minutes de despesa.
  
b) Memòria que incloga detall de l'actuació realitzada.
  
Les persones físiques o jurídiques no exonerades del compliment del que estableix l'Ordre de 30 de maig de 1996, de la Conselleria d'Economia i Hisenda, juntament amb la sol·licitud de pagament anual hauran d'adjuntar un certificat vigent d'estar al corrent de les seues obligacions tributàries i amb la Seguretat Social.
  
2. Mitjançant conveni amb les entitats de crèdit aquestes podran anticipar l'import de les ajudes en les condicions que es pacten en aquest conveni.
  
Setze. Pèrdua o minoració de l'ajuda
  
1. Tota alteració de les condicions tingudes en compte per a la concessió de l'ajuda podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
  
2. Igualment, l'incompliment pel beneficiari dels requisits i condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
  
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
  
4. La resolució corresponent serà dictada pel director general d'Habitatge i Projectes Urbans, per delegació del conseller de Territori i Habitatge conforme al que estableix la disposició final segona d'aquesta ordre.
  
Disset. Del reintegrament de les ajudes
  
Per al reintegrament de les ajudes s'aplicaran les normes recollides en els articles 36 i 37 de la Llei 38/2003, de 17 de novembre, general de subvencions.
  
Divuit. Règim d'infraccions i sancions